Ida Saxton McKinley
Ida Saxton McKinley (8. jun 1847 – 26. maj 1907) je bila supruga američkog predsjednika Williama McKinleya i Prva dama SAD od 1897. do 1901. godine.

Rodila se u gradu Canton kao kćer lokalnog bankara, kome je neko vrijeme pomagala kao blagajnica. McKinleya je upoznala na jednom pikniku 1867. godine. McKinley joj se počeo udvarati 1869. godine, nakon što se bila vratila sa Grand Toura po Evropi. Vjenčali su se 1871. godine. Brak su obilježile tragične smrti dvije kćeri  - Katherine (1871 - 1875) i Ide (1873) - nakon kojih se njeno zdravstveno stanje trajno pogoršalo, te je počela dobivati epileptične napade, a potom, u nastojanju da nekako kontrolira svoje stanje, počela uzimati laudaunum.

Nakon što joj je muž 1896. izabran za predsjednika, sprijateljila se sa Drugom damom Jennie Tuttle Hobart, koja je, znajući za njene zdravstvene probleme, velikim dijelom preuzela društvene obaveze. Smrt muža u atentatu ju je teško pogodila, te nije bila u stanju prisustvovati njegovom pogrebom. Umrla je nekoliko godina kasnije, pri čemu se za nju brinula mlađa sestra.

Vanjske veze 
 
 Ida Mckinley – National First Ladies' Library 
Ida McKinley at C-SPAN's First Ladies: Influence & Image

Prve dame SAD